《灌瓦研诗》
明代·李元鼎

梅花研久伴镫青，金质黄流范古硎。汉代何人寻灌垒，雩阳有志纪洪铭。

方之铜雀歌钟远，润以玉蜍战血荧。珍重传家供翰墨，毋烦端歙斫山灵。

作者简介：明末清初江西吉水人，字梅公。天启二年进士。官至光禄寺少卿。李自成军入京师，元鼎从之，授太仆寺少卿。顺治元年降清，擢兵部右侍郎。坐事论绞，免死，杖徒折赎，未几卒。有《石园集》。